Ակռբի (լեռնաբազուկ)

Ակռբի, լեռնաբազուկ Հայկական լեռնաշխարհում, Վան քաղաքից հարավ-արևելք, Այգեստանի և Շահբաղի գյուղերի միջև։ Այստեղ են գտնվում Ամրական բերդի ավերակները և Մհերի դուռ քարաժայռը՝ իր սեպագիր արձանագրություններով։ Ամրական քարանձավը ընկած է լեռնաբազուկի արևելյան գագաթային մասում, արևմտյան ծայրամասը Ակռբին է, իսկ Մհերի դուռ քարաժայռը գտնվում է լեռնաբազուկի մեջտեղում։ Նշանավոր է իր հնություններով։ Ստորգետնյա կառույցների մնացորդները և պեղումներից գտնված զանազան առարկաներն ու զարդերը հիմք են տվել ոմանց ենթադրելու, թե այստեղ են գտնվել Մ. Խորենացու պատմած Շամիրամաշեն ստորերկրյա ապարանքները։ Ակռբին նաև հայտնի է իր հրաշալի դիրքով և գեղատեսիլ բնությամբ։

Ծանոթագրություններ 

Թուրքիայի լեռնաշղթաներ
Վանի նահանգ